ཕྱི་ལོ་༢༠༡༨ལོའི་ཇི་ནི་ཝའི་ལྷན་ཚོགས་ཐོག་ཕེབས་པའི་དམིགས་བསལ་སྐུ་མགྲོན་སུད་སི་གྲོས་ཚོགས་འཐུས་མི་ལྕམ་ལི་ས་མ་ཛོ་ནེ་མཆོག་གིས་གསུང་དོན།ཡུ་རོབ་རྒྱལ་ཁབ་ཁག་གི་ནང་ནས་བོད་མི་གནས་སྡོད་བྱེད་མཁན་མང་ཤོས་སུད་སི་རྒྱལ་ཁབ་ཆགས་ཡོད་ཀྱང་།སུད་སི་གཞུང་གིས་འགྲོ་བ་མིའི་ཐོབ་ཐང་གི་སྐོར་ཚིག་གཅིག་ཀྱང་མ་བཤད་པར་རྒྱ་ནག་དང་ལྷན་དུ་ཚོང་འབྲེལ་ཆིངས་ཡིག་བཞག་པ་རེད།སུད་སི་གཞུང་གིས་ཕྱི་ལོ་༢༠༠༥ལོ་ནས་བཟུང་བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་སུད་སི་ལ་མགྲོན་འབོད་ཞུས་མེད་པ་མ་ཟད།ད་ལྟའི་ཆར་སུད་སི་གཞུང་གིས་རྒྱ་ནག་གཞུང་དང་ལྷན་འབྲེལ་ལམ་ཟབ་ཏུ་གཏོང་བཞིན་ཡོད།ང་ལ་མཚོན་ན་འདི་ནི་བློ་ཡུལ་དུ་ཤོང་དཀའ་བ་ཞིག་རེད་ཅེས་དང་།ཕྱོགས་མཚུངས་བོད་དོན་གཙོ་བོར་གྱུར་བའི་བོད་དང་རྒྱ་ནག་ནང་གི་འགྲོ་བ་མིའི་ཐོབ་ཐང་གི་གནས་སྟངས་བསྐྱར་གསོ་ཡོང་བར་རྒྱབ་སྐྱོར་གཙང་མ་ཞུ་རྒྱུ་ཡིན།ཞེས་གསུངས།